કુંવરજી બાવળીયાના રાજીનામાં માટે અમિત ચાવડા બાવળીયાનો અંગત સ્વાર્થ કામ કરી ગયો હોવાનું કહેતા હતા પરંતુ સામે તેમણે તેમના જ પક્ષ દ્વારા હજી છ-આઠ મહિના અગાઉજ છ વર્ષ માટે સસ્પેન્ડ થયેલા ભોળાભાઈ ગોહિલનું પક્ષમાં સ્વાગત કર્યું હતું. અહીં પણ કોંગ્રેસનો એ દાવો કે કોઈના આવવા-જવાથી કોઈ ફરક નથી પડતો તેમજ પક્ષમાં બધું સલામત છે એ ખોટો પડ્યો હતો. કારણકે પક્ષવિરોધી પ્રવૃત્તિ કરનારને તમારે પક્ષમાં સસ્પેન્શનના એક વર્ષની અંદર પરત લાવવા પડે તો બધું સલામત કેવીરીતે હોઈ શકે? બીજું અહીં ખાસ નોંધવા જેવી બાબત એ છે કે ભોળાભાઈ અને કુંવરજી બંને જસદણ સાથે સંબંધ ધરાવે છે, તો પછી જસદણની પેટાચૂંટણીમાં કુંવરજી બાવળીયા સામે ભોળાભાઈને કોંગ્રેસ ઉભા રાખશે?